Irak

L'Irak (dit ëdcò Iraq; العراق  an àrabo) a l'é un pais dl'Asia.

A confin-a con Turchìa, Arabia Saodita, Kuwait, Siria, Giordania e Iran e a l'é bagnà dal Gòlf Pérsich.
La capital a l'é Baghdad .
A l'ha na surfassa ëd 438.317 km² e a conta anviron 26.700.000 abitant.

 Anté ch'as treuva 
300px|center

 Stòria 
Stòria recenta 
Ai 17 ëd luj 1968, durant l'Arvolussion bianca, ël partì Baas a l'ha fàit un colp dë stat e a aced al podèj.
Hassan al-Bakr a dventa pressident ëd la Repùblica d'Irak.
Dël 1971 Saddam Hussein a l'é elegiù vice-pressident apress avèj eliminà ij sò rivaj.
Ant ël 1979 Hassan al-Bakr a arnonsia a la pressidensa e Saddam Hussein a dventa chiel pressident.

Ai 22 dë stèmber 1980 j'armèje irachen-e a taco l'Iran.
La guèra a dura fin-a al 1988.

Ai 2 d'ost 1980 l'Irak a anvad ël Kuwait.
La reassion antërnassional a pròvoca n'àutra guèra ch'a finiss ai 28 ëd fërvé 1991.

Séghit a j'atentà dj'11 dë stèmber 2001 e ant ël quàder ëd soa lòta al terorism, ai 20 ëd mars 2003 jë Stat Unì e chèich alià a anvado l'Irak, sensa mandà ëd l'ONU.
Sa guèra a l'é diciaira finìa al 1m ëd maj 2003, con l'ocupassion merican-a.

 Organisassion polìtica 
L'Irak (nom ofissial: جمهورية العراق, Jumhūrīyat al-`Irāq, an àrabo; كۆماری عێراق, Komara `Îraqê, an curd) a l'é na repùblica.
Ël president a l'é Fouad Massoum.
Ël prim ministr a l'é Nouri al-Maliki (dal 2006).